vātsapréṇopasthāyā́stamita āditye bhásmaivá prathamamúdvapatyetadvā́ enametenā́nnena prīṇātyetā́bhiḥ samídbhistasyā́nnasya jagghásyaiṣá pāpmā́ sīdati bhásma ténainametadvyā́vartayati tásminnápahatapāpmanvā́caṃ vísr̥jate vā́caṃ visŕ̥jya samídhamā́dadhāti rā́tryā evaìnametadánnena prīṇāti rā́trīṃ-rātrīmáprayāvam bháranta íti tásyokto bándhū rā́tryā evaìtāmáriṣṭiṃ svastimā́śāste tadyatkiṃ cā́tī rā́tryopasamādádhātyā́hutikr̥taṃ haivā̀smai tádupasamā́dadhāti